Carma Mira

Dewa Ayu Carma Miradayanti (aksara Bali: ᬤᬾᬯᬳᬬᬸᬘᬃᬫᬶᬭᬤᬬᬦ᭄ᬢᬶ᭟, ) inggih punika pangawi sastra Bali sane ketah makarya cerpen.  Dané tamat S-1 ring jurusan Bahasa miwah Sastra Jawa Kuno Univérsitas Udayana tur nglanturang S-2 ring jurusan Linguistik Murni Universitas Udayana. Dane dumun silih tunggil presenter gatra mabasa Bali ring Dewata TV, silih tunggil TV lokal sane wenten ring Bali.  

Mira ngawitin makarya kakawian riantukan seneng ngwacen buku utaminyane Harry Potter miwah seneng ngawi saking SMA. Raris dane nglimbakang mlajah tur ngirim kakawiandane ring Suara Saking Bali. Mira taler aktif dados pembicara ngeninin indik sastra, lontar miwah cerita anak. Dane polih dados pembicara ring Ubud Writers and Readers Festival (UWRF) 2024 ring sesi Main Program: Bali Through Her Eyes miwah Balinese Palmleaf Manuscript Crafting and Experience. Dane taler dados pembicara ring acara Bali Berkisah 2025. Acara punika taler dados acara peluncuran buku pupulan satua cutet dane sane mamurda Blabur ring Pasisi Sanur. 

Dané ngawit ngripta kakawian marupa cerpen sane kasarengang sayembara gerip maurip raris dados jayanti ring sayembara Gerip Maurip ring warsa 2023 taler ring warsa 2024 Mira ngamolihang Penghargaan Sastra Rancage, penghargaan majeng ring sang sane mautsaha mangda sastra daerah sayan nglimbak pinaka sastrawan sane makarya kakawian marupa pupulan cerpen sane mamurda Ngantosang Ulungan Bulan.

Sasuratan
Pupulan Satua Cutet
 Ngantosang Ulungan Bulan (2023)
 Blabur ring Pasisi Sanur (2025)
 Berkeliling Indonesia Hingga Turki (2024)
 Sepatu Kulit Buatan Bapak (2024), pinaka silih tunggil pangawi Pupulan Satua Cutet Rare Tema Kulawarga

Carita Rare Dwibahasa
 Cici Ngalih Umah utawi Cici Mencari Rumah (2024), pinaka penulis lan penerjemah
 Kapal-Kapalan Nyoman utawi Pesawat Nyoman (2023), pinaka penerjemah
 Srek! Srek! Srek! utawi Krék! Krék! Krék! (2023), pinaka penerjemah
 Kréok-Kréok Sakit Basang utawi Kreok Kreok Perutku Sakit (2023), pinaka penerjemah
 Kréok, Kréok, Seduk! utawi Kreok, Kreok, Lapar! (2023), pinaka penerjemah
 Kunang-Kunang sané Liang utawi Kunang-Kunang yang Ceria (2023), pinaka penerjemah
 Lato-Lato utawi Lato-Lato (2023), pinaka penerjemah
 Kuuuk! utawi Kuuuk! (2023), pinaka penerjemah
 Kédél! Tengawan! utawi Kiri! Kanan! (2023), pinaka penerjemah
 Hup, Hup, Hup! utawi Hup, Hup, Hup! (2023), pinaka penerjemah
 Kecap Napi Nika? utawi Bagaimana Rasanya, Ya? (2023), pinaka penerjemah
 Kénkén Dik Nah? utawi Bagaimana Bagusnya Ya? (2023), pinaka penerjemah
 Layangan Coték utawi Layangan Cotek (2023), pinaka penerjemah 
 Ngepitang Yéh utawi Mengapa Dia Bersembunyi? (2023), pinaka penerjemah
 Satria Ngrebeg utawi Satria Ngrebeg (2023), pinaka penerjemah

 Organisasi 
 Masyarakat Naskah Nusantara
 Komunitas Wikimédia Dénpasar
 Komunitas Wikipedia Basa Bali
 Palm-leafwiki manuscripts

Pustaka

Kategori:Pangawi Sastra Bali
Kategori:Jadma sané kantun maurip